Og nær og um tú skalt hava børn? Fyri milliónir av kvinnum í heiminum, verða hesar avgerðir tiknar av øðrum. Av manninum, av familjuni og av samfelagnum. Rættin til at velja sín maka. Rættin til upplýsing um kynslív. Rættin til føði- og læknahjálp. Við átakinum arbeiðir Amnesty við at avdúka lond, sum kúga kvinnur og gentur, og vit krevja broytingar. Tað er ikki í lagi, at ein 10 ára gomul genta, sum hevur verið fyri kynsligum ágangi, verður tvungin at gerast mamma. At ein tannáringur verður tvungin at giftast burtur. Og hvør er hugburðurin og mentanin handan eina slíka lóg? Føroya deild hevur valt at varpa ljós á ta mentan og tann hugburð, sum liggur handan hagtølini fyri neyðtøkur, eins og vit hava sett okkum fyri at dagføra lógina og bøta um rættartrygdina hjá neyðtøkuofrum. Vit hava sæð ítøkilig úrslit, og vit vilja síggja fleir ítøkilig úrslit. Mótvegis okkara grannalondum finst eingin almenn kunning um, hvat ein skal gera og hvørji rættindi ein hevur, um ein hevur verið fyri neyðtøku. Tú kanst ikki“ googla” teg fram til nakað. Einki kemur fram á heimasíðunum hjá Landssjúkrahúsinum ella løgregluni, tá tú leitar við orðinum“ neyðtøka”. Amnesty undrast stórliga á hesa mannagongd, serliga tá tað sambært løgregluni er avgerandi fyri kanningararbeiðið og prógvini, at kanningin fer fram so skjótt sum gjørligt–helst áðrenn ein hevur verið í bað, á vesi, bustað tenn ella skift klæði. Hetta er ein ómenniskjanslig mannagongd, sum átti at verið endurskoðað. Ein bráfeingismóttøka til neyðtøkuofur á landssjúkrahúsinum og betur almenn kunning um rættindi er ein loysn. Hvat er samtykki? Ja til kaffi merkir ikki ja til sex! Í eini kanning, sum danska deildin hjá Amnesty gjørdi í ár, svaraðu ein av sjey, at ein kvinna, sum sjálvboðin fer heim við einum manni eftir t. d. eitt ball ella ein býtúr, hevur ábyrgd sjálv, um hon verður neyðtikin. Nei ER Nei Tann 16. apríl 2016 var stórt tiltak um samtykki í Perluni í Havn Emma Holten um samtykki Súni Poulsen um“ hví menn eru so illir” Kjak um hvussu vit tryggja samtykki SEX KREVUR SAMTYKKI Samstarv millum Amnesty International, Fólkaheilsuráðið, Føroya Politi og Sig frá. Samstarvið Samtykki hevur til endamáls at fyribyrgja neyðtøku og kynsligum ágangi–og styrkja fatanina av hugtakinum samtykki.